# data[].attributes.headline
มาทำความรู้จักกับคนในรูปให้มากขึ้นกันเถอะ

# data[].attributes.subject
มาทำความรู้จักกับคนในรูปให้มากขึ้นกันเถอะ

# data[].attributes.body
สวัสดีค่ะ เวียร์ นางสาวพัชราภา สีม่วง อายุ 20 ปี ปัจจุบันกำลังศึกษาอยู่ชั้นปีที่ 2 มหาวิทยาลัยมหิดล วิทยาเขตกาญจนบุรี สาขาบริหารธุรกิจบัณฑิต อุปนิสัยก็เป็นคนเข้ากับคนง่าย ปรับตัวเก่ง ร่าเริง สนุกสนาน แต่ความลับอีกหนึ่งอย่างน้อยคนจะรู้คือเป็นคนมีโลกส่วนตัวสูงหรือพวกอินโทรเวิร์ตดีๆนี่เอง แล้วก็เป็นคนที่มี Passion กับทุกอย่าง

# data[].attributes.headline
กิจกรรมปฐมนิเทศปี 67 บันทึกประสบการณ์ และสรุปสิ่งที่ได้เรียนรู้จาก Mission ดังกล่าว

# data[].attributes.subject
กิจกรรมปฐมนิเทศปี 67 บันทึกประสบการณ์ และสรุปสิ่งที่ได้เรียนรู้จาก Mission ดังกล่าว

# data[].attributes.body
จากภาพ ดิฉันได้เป็นตัวแทนกับกลุ่มเพื่อนในการมาช่วยอาจารย์แนะแนวเกี่ยวข้องกับกิจกรรมปฐมนิเทศของรุ่นน้อง ได้แก่

การปรับตัวในชีวิตมหาวิทยาลัย การเตรียมตัวในชีวิตการเรียน การทำความรู้จักเพื่อนใหม่

ข้อมูลระบบการศึกษาและกิจกรรมในมหาวิทยาลัย การลงทะเบียนเรียน การจัดการเวลา และการเข้าร่วมกิจกรรมต่างๆของมหาวิทยาลัย

แรงบันดาลใจจากอาจารย์และวิทยากร ได้รับคำแนะนำดีๆ จากอาจารย์ช่วยเพิ่มความมั่นใจ

บอกเลยว่ารู้สึกตื่นเต้นมาก เพราะ เป็นครั้งแรกที่ตัวเองได้ทำกิจกรรมแนวนี้ ได้รู้จักน้องในสาขามากขึ้น ได้มีการพูดคุยเรื่องราวต่างๆถือเป็นช่วงเวลาที่ดีที่ได้ถ่ายภาพร่วมกันและเข้าร่วมกิจกรรมกลุ่มช่วยสร้างความประทับใจในช่วงเริ่มต้นชีวิตมหาวิทยาลัยของดิฉันเลยค่ะ

สรุปที่ได้เรียนรู้จากกิจกรรม

การเป็นตัวแทนช่วยแนะแนวกิจกรรมปฐมนิเทศรุ่นน้องเป็นประสบการณ์ที่ทำให้ฉันได้พัฒนาทักษะการสื่อสารและความมั่นใจในตัวเอง ได้เรียนรู้เกี่ยวกับการจัดการระบบและกิจกรรมของมหาวิทยาลัยมากขึ้น รวมถึงได้สร้างความสัมพันธ์ที่ดีในสาขาและกับรุ่นน้อง ความตื่นเต้นจากการทำสิ่งใหม่ช่วยให้เกิดแรงบันดาลใจและความภูมิใจในบทบาทที่ได้รับ พร้อมทั้งเห็นคุณค่าของการช่วยเหลือและทำงานร่วมกันในทีมอีกด้วย :)💙

# data[].attributes.headline
ทดสอบทำ CPR ใช้เครื่อง AED & ร่วมออกแบบลายกระเป๋าให้กับ MU135 และเป็น STAFF งานเบิกฟ้า 66

# data[].attributes.subject
ทดสอบทำ CPR ใช้เครื่อง AED & ร่วมออกแบบลายกระเป๋าให้กับ MU135 และเป็น STAFF งานเบิกฟ้า 66

# data[].attributes.body
1. ร่วมออกแบบลายกระเป๋าให้กับ MU135 จากภาพได้มีโอกาสร่วมออกแบบให้กับรุ่นน้องตอนที่ตัดสินใจส่งผลงานเข้าประกวดเป็นช่วงปิดเทอม เห็นประกาศพอดีว่ามีออกแบบลายกระเป๋าให้เด็ก MU135 เราก็แบบสักครั้งหนึ่งลองทำดีกว่า ได้ไม่ได้ไม่รู้ ความรู้สึกตอนนั้นรู้แค่ว่าได้ทำก็มีความสุขละ ฉันตั้งใจทำมากๆหาความหมายต่างๆให้สอดคล้องกับโจทย์ที่ทางมหาวิทยาลัยให้ โทนสี ได้เขียนบรรยายด้วย ได้ใช้เวลาว่างให้เกิดประโยชน์จริงๆในตอนนั้น

2. การอบรม CPR และการใช้เครื่อง AED ถือเป็นประสบการณ์ที่สำคัญและมีประโยชน์มาก สำหรับฉันการได้เรียนรู้วิธีช่วยชีวิตและการใช้งานเครื่อง AED อย่างถูกต้อง ทำให้รู้สึกมั่นใจมากขึ้นหากต้องเผชิญสถานการณ์ฉุกเฉิน แม้ตอนฝึกกับหุ่นจะมีความตื่นเต้น แต่ก็ทำให้เข้าใจว่าการปั๊มหัวใจต้องใช้แรงและความแม่นยำแค่ไหน นอกจากนี้ยังมีบรรยากาศการเรียนที่สนุก ผ่อนคลาย ผู้สอนก็เป็นกันเองและพร้อมให้คำแนะนำตลอดเวลา

โดยรวมแล้ว การเข้าร่วมกิจกรรมเหล่านี้ทำให้ได้ทั้งความรู้ใหม่ ๆ และความทรงจำดี ๆ ร่วมกับเพื่อน ๆ รวมถึงทักษะที่สามารถนำไปใช้ได้จริงในชีวิตประจำวัน

3. เป็น STAFF งานเบิกฟ้า 66 งานเบิกฟ้า 66 ถือว่าเป็นกิจกรรมแรกที่ฉันได้ทำในการเข้ามาเป็นนักศึกษามหาวิทยาลัยมหิดลด้วย เป็นกิจกรรมที่เต็มไปด้วยความสนุกและความคิดสร้างสรรค์ โดยส่วนตัวแล้วการเข้าร่วมครั้งนี้ให้ความรู้สึกเหมือนได้ย้อนวัยกลับไปทำงานศิลปะเหมือนสมัยมัธยม กิจกรรมที่ได้ทำหลากหลายมาก ตั้งแต่การระบายสี งานประดิษฐ์ ไปจนถึงการทำอุปกรณ์ประกอบฉากจากโฟม ทุกคนมีส่วนร่วมและช่วยกันทำงานอย่างเต็มที่ บางช่วงก็มีสีเลอะเทอะเต็มมือเลยด้วย แต่นั่นกลับทำให้บรรยากาศสนุกสนานและเต็มไปด้วยเสียงหัวเราะ ส่วนที่ประทับใจที่สุดคือช่วงที่ต้องทำเทียนประดิษฐ์สำหรับงานศิลปะ ตอนแรกคิดว่าคงเป็นงานง่าย ๆ แต่พอเริ่มทำจริง ๆ กลับต้องใช้ความละเอียดและความอดทนพอสมควร โดยเฉพาะการลงสีให้ดูเหมือนเปลวไฟกำลังลุกโชติช่วง ซึ่งต้องไล่สีอย่างประณีต การได้เห็นผลงานสำเร็จพร้อมกับของเพื่อน ๆ ทำให้รู้สึกภูมิใจมาก

สิ่งที่ได้เรียนรู้จากกิจกรรม

กิจกรรมทั้งสามช่วยพัฒนาทักษะใหม่ ๆ ทั้งด้านความคิดสร้างสรรค์จากการออกแบบลายกระเป๋า การช่วยเหลือผู้อื่นผ่านการอบรม CPR และการทำงานเป็นทีมจากการเป็นสตาฟงานเบิกฟ้า 66 ได้เรียนรู้การทำงานร่วมกับผู้อื่น ความรับผิดชอบ และเพิ่มความมั่นใจในการเผชิญสถานการณ์ต่าง ๆ

# data[].attributes.headline
กิจกรรมรักน้องปี 67 บันทึกประสบการณ์ และสรุปสิ่งที่ได้เรียนรู้จาก Mission ดังกล่าว

# data[].attributes.subject
กิจกรรมรักน้องปี 67 บันทึกประสบการณ์ และสรุปสิ่งที่ได้เรียนรู้จาก Mission ดังกล่าว

# data[].attributes.body
จากภาพได้รับหน้าที่เป็นสตาฟบ้านงาน 28 ในงาน “รักน้องมหิดล ปี 67” เป็นประสบการณ์ที่น่าประทับใจและท้าทายมาก การทำงานครั้งนี้ทำให้ได้เรียนรู้การจัดการและประสานงานภายในทีม พร้อมทั้งดูแลน้องๆ อย่างใกล้ชิด ตั้งแต่การเตรียมกิจกรรม สร้างความสนุกสนาน และส่งต่อบรรยากาศอบอุ่นในงาน ความรับผิดชอบนี้ช่วยพัฒนาทักษะการสื่อสาร การแก้ไขปัญหาเฉพาะหน้า และสร้างความสัมพันธ์ที่ดีกับเพื่อนร่วมทีมและน้องๆ ทำให้รู้สึกภูมิใจและสนุกกับการได้เป็นส่วนหนึ่งในกิจกรรมที่สำคัญของมหาวิทยาลัยในปีนี้ ได้เจอกิจกรรมเยอะแยะในงาน ทั้งคอนเสิร์ต กิจกรรมจุกๆ ถือว่ามีความสุขที่ได้ตัดสินใจมาทำสิ่งนี้

สรุปที่ได้เรียนรู้จากกิจกรรม

การได้มาเป็นสตาฟบ้านงาน 28 ในงาน “รักน้องมหิดล ปี 67” ทำให้ดิฉันได้รับประสบการณ์ที่น่าจดจำทั้งในด้านการจัดการ การทำงานเป็นทีม และการดูแลน้องๆ ได้พัฒนาทักษะการสื่อสาร การแก้ไขปัญหาเฉพาะหน้า และสร้างความสัมพันธ์กับคนรอบตัว กิจกรรมหลากหลายในงานช่วยสร้างความสนุกและความสุข พร้อมทั้งยังสร้างความภูมิใจให้กับตัวเองที่ได้มีส่วนร่วมในกิจกรรมสำคัญของมหาวิทยาลัยปีนี้ด้วย 🎪

# data[].attributes.headline
ไปค่ายกับเพื่อนชมรมมุสลิม & บริจาคโลหิต และ เป็น STAFF งาน OPEN House 2023 ของคณะ

# data[].attributes.subject
ไปค่ายกับเพื่อนชมรมมุสลิม & บริจาคโลหิต และ เป็น STAFF งาน OPEN House 2023 ของคณะ

# data[].attributes.body
1. กิจกรรมบริจาคโลหิต เป็นประสบการณ์ที่ท้าทายและดีมากๆ เป็นครั้งแรกที่ได้บริจาคด้วย แม้ในตอนแรกจะรู้สึกตื่นเต้นเล็กน้อยไม่น้อยละ เพราะเป็นลมตอนใกล้จะเสร็จ แต่เจ้าหน้าที่ดูแลอย่างดีและให้คำแนะนำตลอดกระบวนการ หลังจากบริจาคเสร็จ รู้สึกภูมิใจที่ได้ช่วยเหลือผู้อื่นโดยตรง กิจกรรมนี้ทำให้ตระหนักถึงความสำคัญของสุขภาพตัวเองและการช่วยเหลือสังคม การเห็นถุงโลหิตที่เราบริจาคทำให้รู้สึกถึงคุณค่าและความหมายของการให้

2. ค่ายของชมรมมุสลิม ค่ายของชมรมมุสลิมเต็มไปด้วยบรรยากาศที่อบอุ่นและเป็นกันเอง กิจกรรมเน้นการสร้างความสัมพันธ์ระหว่างเพื่อนร่วมศาสนาและการเสริมสร้างความรู้เกี่ยวกับศาสนาอิสลาม นอกจากกิจกรรมกลุ่ม ยังมีการละหมาดรวมกันที่สร้างความสงบและความสามัคคี ดิฉันได้เรียนรู้และแลกเปลี่ยนความคิดเห็นเกี่ยวกับศาสนาและชีวิตประจำวัน ค่ายนี้ช่วยให้ได้มิตรภาพใหม่ ๆ และเป็นช่วงเวลาที่ทำให้รู้สึกใกล้ชิดกับศาสนามากขึ้นอีกด้วย ได้กินอาหารที่ไม่เคยกิน ได้มุมมองอะไรใหม่ๆในชีวิตเยอะเลย

3. Open House 2023 ได้ทำงานสตาฟในงานนี้แนะนำคณะบริหารธุรกิจเป็นหลัก เป็นการที่ได้ทำกิจกรรมแรกกับรุ่นพี่ในคณะอีกด้วย มหาวิทยาลัยมหิดล เป็นประสบการณ์ที่สนุกและท้าทาย ดิฉันได้รับหน้าที่ช่วยเดินหาน้อง ๆ ที่สนใจคณะ บอกทางไปบูธและให้ข้อมูลเกี่ยวกับหลักสูตรและกิจกรรมต่าง ๆ น้อง ๆ ให้ความสนใจและตั้งคำถามเยอะเลย ทำให้รู้สึกภูมิใจที่ได้แนะนำและสร้างแรงบันดาลใจให้พวกเขา งานนี้ช่วยพัฒนาทักษะการสื่อสาร การแก้ปัญหาเฉพาะหน้า และการทำงานเป็นทีม เป็นประสบการณ์ที่คุ้มค่าและประทับใจมาก

สิ่งที่ได้จากกิจกรรม

กิจกรรมทั้งสามช่วยให้เกิดการพัฒนาตนเองในหลากหลายด้าน ทั้งการบริจาคโลหิตสอนให้เห็นถึงความสำคัญของการให้และการดูแลสุขภาพ การที่ได้ไปเข้าร่วมค่ายชมรมมุสลิมสร้างความเข้าใจในศาสนามากขึ้น ได้เข้าใจมุมมองต่างๆ ส่วนงาน Open House ช่วยพัฒนาทักษะการสื่อสาร การทำงานเป็นทีม และความสามารถในการถ่ายทอดข้อมูลอย่างมีประสิทธิภาพ ทุกกิจกรรมล้วนส่งเสริมความเป็นผู้นำ การช่วยเหลือสังคม และการสร้างสัมพันธ์ที่ดีระหว่างบุคคล อย่างไรก็ตามดิฉันดีใจมากในการที่ได้มีส่วนร่วมกับกิจกรรมต่างๆของมหาวิทยาลัยที่ได้กล่าวมาทั้งหมด ได้ทำอะไรใหม่ๆจากชีวิตมัธยม ถือว่าเป็นประสบการณ์จริงๆคุ้มละชีวิตมหาลัย แต่ก็สัญญาว่าจะทำกิจกรรมดีๆแบบนี้เรื่อยๆแน่นอน